Den tidligere AaB-spiller Thomas Enevoldsen er med på landsholdet til EM-kvalifikationskampen mod Norge 26. marts.

Midtbane-spilleren Thomas Enevoldsen var med på listen, da Morten Olsen her til eftermiddag offentliggjorde sin trup til EM- kvalifikationskampen mod Norge den 26. marts. Thomas Enevoldsen var også med på holdet, da Danmark tabte 1-2 i Parken til England i den seneste landskamp. Landsholdet samles på mandag på Hotel Marienlyst i Helsingør. Her forbereder man sig, indtil rejsen går til Oslo fredag formiddag. Efter kampen mod Norge rejser truppen videre til Slovakiet, hvor der venter en venskabskamp onsdagen efter. Hele truppen er som følger: Målmænd: Thomas Sørensen, Anders Lindegaard, Stephan Andersen. Forsvar: Lars Jacobsen, Daniel Wass, Simon Kjær, Daniel Agger, Mathias "Zanka" Jørgensen. Midtbane: Michael Silberbauer, William Kvist, Christian Poulsen, Jakob Poulsen, Kasper Lorentzen, Dennis Rommedahl, Thomas Enevoldsen, Christian Eriksen, Lasse Schøne. Angreb: Michael Krohn-Dehli, Nicklas Bendtner, Mads Junker, Nicklas Pedersen.